
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1623 

17 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός της διαδικασίας και των προϋποθέσεων 
υπαγωγής στις ρυθμίσεις του ν. 3386/2005 αμε- 
ρικανών υπηκόων που εισέρχονται στην Ελλάδα 
στο πλαίσιο των δραστηριοτήτων του Αμερικα¬ 
νικού Εκπαιδευτικού Ιδρύματος Ελλάδος (Ιδρυ¬ 
μα ΡυΙόπρΙιΙ), δυνάμει της Συμφωνίας μεταξύ της 
Ελληνικής Κυβέρνησης και της Κυβέρνησης των 
Ηνωμένων Πολιτειών της Αμερικής, όπως κυρώ¬ 


θηκε με τον ν. 3152/1955 (ΦΕΚ 64 Α'). 1 

Επανακαθορισμός του ύψους επιδόματος προσέλκυ¬ 
σης και απόδοσης, καθώς και τα κριτήρια και οι 

προϋποθέσεις χορήγησής του. 2 

Καθορισμός ανωτάτου συνολικού ποσού εγγυήσε¬ 
ων του Ελληνικού Δημοσίου, που είναι δυνατόν 
να παρασχεθούν εντός του οικονομικού έτους 
2007. 3 


Μεταβίβαση αρμοδιοτήτων στον Προϊστάμενο της 
Υπηρεσίας Αποκατάστασης Σεισμοπλήκτων Βο¬ 
ρείου Ελλάδος (Υ.Α.Σ.Β.Ε.) για θέματα αποκατά¬ 
στασης των πληγέντων κτισμάτων από πυρκαγι¬ 
ές σε περιοχές αρμοδιότητας της Υ.Α.Σ.Β.Ε. 4 

Τροποποίηση και συμπλήρωση της υπ’ αριθμ. 32190/ 


4.1.2005 κοινής υπουργικής απόφασης «Κατάρτιση 
προγράμματος απόκτησης εργασιακής εμπειρίας, 
επιχορήγησης επιχ/σεων για τη δημιουργία Νέων 
Θέσεων Εργασίας και Νέων Ελευθέρων Επαγγελ- 

ματιών, ανέργων γυναικών». 5 

Έγκριση Σύμβασης Μίσθωσης Έργου στο Ν.Π.Δ.Δ. 

Αθλητικός Οργανισμός Δ. Νίκαιας. 6 

Τροποποίηση Οργανισμού Εσωτερικής Υπηρεσίας 
του Δημοτικού Παιδικού και Βρεφονηπιακού Σταθ¬ 
μού Δήμου Τυμπακίου. 7 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δήμου Φενεού. 8 


ΑΠΟΦΑΣΕΙ Σ 

Αριθμ Οικ. 16703/2007 (1) 

Καθορισμός της διαδικασίας και των προϋποθέσεων 
υπαγωγής στις ρυθμίσεις του ν. 3386/2005 αμερι- 
κανών υπηκόων που εισέρχονται στην Ελλάδα στο 
πλαίσιο των δραστηριοτήτων του Αμερικανικού Εκ¬ 
παιδευτικού Ιδρύματος Ελλάδος (Ιδρυμα ΡυΙόπρΙιΙ), 
δυνάμει της Συμφωνίας μεταξύ της Ελληνικής Κυβέρ¬ 
νησης και της Κυβέρνησης των Ηνωμένων Πολιτει¬ 
ών της Αμερικής, όπως κυρώθηκε με τον ν. 3152/1955 
(ΦΕΚ 64 Α'). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΞΩΤΕΡΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παραγράφου 3 του άρθρου 90 
του ν. 3386/2005 (ΦΕΚ 212 Α'), «Είσοδος, διαμονή και 
κοινωνική ένταξη υπηκόων τρίτων χωρών στην Ελληνική 
Επικράτεια», 

2. Τις διατάξεις των άρθρων και 13 του ν. 3152/1955 
(ΦΕΚ 64 Α') «Περί κυρώσεως της από 23 Απριλίου 1948 
Συμφωνίας μεταξύ της Ελληνικής Κυβερνήσεως και της 
Κυβερνήσεως των Ηνωμένων Πολιτειών της Αμερικής, 
περί της χρησιμοποιήσεως κεφαλαίων διατεθέντων συμ- 
φώνως προς τας περί Παροχής Πιστώσεως Συμφωνίας, 
αίτινες υπεγράφησαν τη 16η Μαΐου 1946, 25η Σεπτεμ¬ 
βρίου 1946, 4η Οκτωβρίου 1946 και 6η Ιανουάριου 1948 
μεταξύ της Ελληνικής Κυβερνήσεως και της Κυβερνή¬ 
σεως των Ηνωμένων Πολιτειών της Αμερικής». 

3. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά Όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα» (ΦΕΚ98Α'). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού. 

5. Την υπ’ αριθμ. 80029/17.5.2007 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας, για ανάθεση αρμοδιοτήτων 
του 

Υπουργού Απασχόλησης και Κοινωνικής Προστασίας 
στον Υφυπουργό Γ. Γιακουμάτο, όπως δημοσιεύθηκε 
στο «ΦΕΚ 783/Β/17.5.2007», αποφασίζουμε: 

1. Είναι δυνατή η υπαγωγή στις ρυθμίσεις του ν. 3386/ 
2005, υπηκόων των Ηνωμένων Πολιτειών της Αμερικής, 
οι οποίοι έχουν γίνει δεκτοί σε εκπαιδευτικό ίδρυμα ή 
άλλο οργανισμό στην Ελλάδα, στο πλαίσιο των δραστη¬ 
ριοτήτων του Αμερικανικού Εκπαιδευτικού Ιδρύματος 
Ελλάδος (Ιδρυμα ΡυΙόΓίρόΐ), για χρονικό διάστημα ανώ¬ 
τερο των τριών μηνών και εφόσον τους έχει χορηγηθεί 
εθνική θεώρηση εισόδου. 

2. Για τη χορήγηση της εθνικής θεώρησης εισόδου, 
σύμφωνα με τους όρους και τη διαδικασία που προ- 
βλέπονται στην υπ’ αριθμ. 3497.3/550/ΑΣ 4000/ΦΕΚ 
1912/Β730.12.2005 υπουργική απόφαση, υποβάλλονται 
από τον αιτούντα στην αρμόδια Διπλωματική ή έμμισθη 
Προξενική αρχή, τα εξής δικαιολογητικά: 

α) πλήρως συμπληρωμένο αντίγραφο του εναρμο¬ 
νισμένου εντύπου αίτησης για την ενιαία θεώρηση, 
συνοδευόμενο από μία πρόσφατη φωτογραφία του 
αιτούντος, 

β) ισχυρό διαβατήριο ή άλλο ταξιδιωτικό έγγραφο 
αναγνωρισμένο από τη χώρα μας, σύμφωνα με τα ανα- 
φερόμενα στον πίνακα των ταξιδιωτικών εγγράφων 
που επιτρέπουν τη διάβαση των εξωτερικών συνόρων 
και επιδέχονται θεώρηση με χρονική διάρκεια ισχύος 
η οποία πρέπει να υπερβαίνει κατά τρεις μήνες την 
καταληκτική ημερομηνία ισχύος της θεώρησης, 

γ) αντίγραφο ποινικού μητρώου των τοπικών αρχών 
με το οποίο πιστοποιείται η ποινική κατάσταση του 
αιτούντος, 

δ) ιατρικό πιστοποιητικό από αναγνωρισμένο κρατικό 
ή ιδιωτικό φορέα, από το οποίο να προκύπτει ότι δεν 
πάσχει από νόσημα ικανό να αποτελέσει κίνδυνο για 
τη δημόσια υγεία σύμφωνα με τα διεθνή δεδομένα και 
την Παγκόσμια Οργάνωση Υγείας, καθώς και από άλ¬ 
λες λοιμώδεις, μεταδοτικές ή παρασιτικές ασθένειες, οι 
οποίες επιβάλλουν τη λήψη μέτρων για την προστασία 
της δημόσιας υγείας, 

ε) βεβαίωση του Αμερικανικού Εκπαιδευτικού Ιδρύμα¬ 
τος Ελλάδος ότι ο ενδιαφερόμενος έχει γίνει δεκτός σε 
πρόγραμμα του, στην οποίαν αναφέρεται ο σκοπός του 
προγράμματος και η διάρκεια διαμονής του συγκεκρι¬ 
μένου προσώπου, καθώς και ότι αναλαμβάνει τα έξοδα 
διαμονής και επιστροφής του. 

Η θεώρηση χορηγείται εφόσον δεν υπάρχει καταχώ- 
ρηση του αιτούντος ως ανεπιθύμητου και δεν συντρέ¬ 
χουν λόγοι απειλής της δημόσιας τάξης, της εθνικής 
ασφάλειας και των διεθνών σχέσεων. 

Γ ια τη διεκπεραίωση της αίτησης θεώρησης δεν κα¬ 
ταβάλλονται τέλη. 

3. Ο ενδιαφερόμενος, αφού λάβει τη θεώρηση εισό¬ 
δου, εισέρχεται στη Χώρα και υποβάλλει αίτημα για τη 
χορήγηση άδειας διαμονής, το αργότερο εντός δεκα¬ 
πέντε (15) ημερών πριν από τη λήξη της θεώρησης του. 


Η αίτηση υποβάλλεται, κατά παρέκκλιση των διατάξεων 
της παραγράφου 1 του άρθρου 11 του ν. 3386/2005, στην 
Υπηρεσία Αλλοδαπών και Μετανάστευσης της οικείας 
Περιφέρειας, η οποία την εξετάζει κατά προτεραιότη¬ 
τα και χορηγεί την άδεια διαμονής ή απορρίπτει το 
αίτημα, το αργότερο εντός δεκαπέντε (15) ημερών από 
την υποβολή της αίτησης με τα πλήρη δικαιολογητικά, 
βάσει του όρου αμοιβαιότητας που προκύπτει από το 
άρθρο 13 του ν. 3152/1955 (ΦΕΚ 64 Α'). 

4. Για τη χορήγηση της ανωτέρω άδειας διαμονής 
υποβάλλονται τα εξής δικαιολογητικά: 

α) αίτηση εις διπλούν, η οποία συνοδεύεται από τρεις 
φωτογραφίες, 

β) ακριβές φωτοαντίγραφο, όλων των σελίδων, ισχύο- 
ντος διαβατηρίου ή άλλου ταξιδιωτικού εγγράφου ανα¬ 
γνωρισμένου από τη Χώρα μας με την εθνική θεώρηση 
εισόδου. 

γ) Βεβαίωση ασφαλιστικού φορέα για τη κάλυψη των 
εξόδων νοσηλείας και ιατροφαρμακευτικής περίθαλψης 
ή βεβαίωση του Αμερικανικού Εκπαιδευτικού Ιδρύματος 
Ελλάδος ότι αναλαμβάνει τα έξοδα αυτά. 

δ) βεβαίωση του Αμερικανικού Εκπαιδευτικού Ιδρύμα¬ 
τος Ελλάδος ότι ο ενδιαφερόμενος έχει γίνει δεκτός σε 
πρόγραμμα του, στην οποίαν αναφέρεται ο σκοπός του 
προγράμματος και η διάρκεια διαμονής του συγκεκρι¬ 
μένου προσώπου, καθώς και ότι αναλαμβάνει τα έξοδα 
διαμονής και επιστροφής του. 

5. Η διάρκεια ισχύος της άδειας διαμονής είναι ίση 
με τη διάρκεια του συγκεκριμένου προγράμματος. Σε 
περίπτωση που απαιτείται παράταση του χρόνου δια¬ 
μονής για την ολοκλήρωση της παρακολούθησης του 
προγράμματος, λόγω συνδρομής εξαιρετικών λόγω, εί¬ 
ναι δυνατή η ανανέωση της άδειας διαμονής για χρονικό 
διάστημα μέχρι ένα έτος, ύστερα από σχετική βεβαίωση 
του Αμερικανικού Εκπαιδευτικού Ιδρύματος Ελλάδος. 
Σε κάθε περίπτωση, δεν επιτρέπεται η αλλαγή σκοπού 
για τους κατόχους αδειών διαμονής σύμφωνα με τις 
διατάξεις της παρούσας. 

6. Η ανωτέρω άδεια διαμονής παρέχει πρόσβαση στη 
μισθωτή απασχόληση, μόνο με καθεστώς μερικής απα¬ 
σχόλησης, χωρίς να απαιτείται η προηγούμενη έγκριση 
του οικείου Γ ενικού Γ ραμματέα της Περιφέρειας. 

7. Τα πρόσωπα της παραγράφου 1 της παρούσας, 
μπορούν να συνοδεύονται ή να ακολουθούνται από τα, 
κατά την παράγραφο 1 του άρθρου 4 του Προεδρικού 
Διατάγματος υπ’ αριθμ. 131/2006 «Εναρμόνιση της ελ¬ 
ληνικής νομοθεσίας με την Οδηγία 2003/86/ΕΚ σχετικά 
με το δικαίωμα οικογενειακής επανένωσης» (ΦΕΚ 143 
Α'), μέλη της οικογένειας τους, στα οποία χορηγείται 
ατομική άδεια διαμονής που λήγει ταυτόχρονα με την 
άδεια διαμονής. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 2007 

οι ΥΠΟΥΡΓΟΙ 
ΕΣΩΤΕΡΙΚΟΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΞΩΤΕΡΙΚΩΝ 

Π. ΠΑΥΛΟΠΟΥΛΟΣ Θ. ΜΠΑΚΟΓΙΑΝΝΗ 

ΥΦΥΠ. ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Γ. ΓΙΑΚΟΥΜΑΤΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. 2/50903/0022 (2) 

Επανακαθορισμός του ύψους επιδόματος προσέλκυσης 
και απόδοσης, καθώς και τα κριτήρια και οι προϋπο¬ 
θέσεις χορήγησής του. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του άρθρου 90 του π.δ. 63/2005 (ΦΕΚ Α' 98) «Κω¬ 
δικοποίηση της Νομοθεσίας για την Κυβέρνηση και τα 
κυβερνητικά όργανα». 

β) Της παρ. 2 του άρθρου 4, του άρθρου 6 και της 
παρ. 8 του άρθρου 7 του ν. 2773/1999 (ΦΕΚ Α'286), 
όπως προστέθηκαν με την παράγραφο 3 του άρθρου 
5 του ν. 2837/2000 (ΦΕΚ Α' 178) και του άρθρου 26 του 
ν. 3175/2003 (ΦΕΚ Α' 207). 

γ) Του π.δ. 139/2001 (ΦΕΚ Α' 121) «Κανονισμός Εσω¬ 
τερικής Λειτουργίας και Διαχείρισης της Ρυθμιστικής 
Αρχής Ενέργειας (ΡΑΕ)». 

δ) Της υπ’ αριθμ. 2/1048/0022/28.1.2002 (ΦΕΚ Β' 105) 
κοινή υπουργική απόφαση «Καθορισμός αποδοχών του 
προσωπικού της Γραμματείας της Ρυθμιστικής Αρχής 
Ενέργειας» όπως τροποποιήθηκε με την υπ’ αριθμ. 
2/42754/0022/9.8.2005 κοινή υπουργική απόφαση. 

2. Την αντιμετώπιση των αυξημένων και διευρυμένων 
υπηρεσιακών αναγκών της ΡΑΕ, λόγω της διεύρυνσης 
των αρμοδιοτήτων της και την ανάγκη της άμεσης και 
αποτελεσματικής παρέμβασής της στην αγορά της ηλε¬ 
κτρικής ενέργειας και του φυσικού αερίου. 

3. Την ανάγκη άμεσης αντιμετώπισης των ανωτέρω 
αναγκών με πρόσθετη απασχόληση του προσωπικού 
της ΡΑΕ, πέραν του κανονικού ωραρίου εργασίας και 
της υπερωριακής απασχόλησης, για θέματα που δεν 
εμπίπτουν στα συνήθη καθήκοντα που συνάπτονται με 
τις οργανικές του θέσεις. 

4. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, καθώς η μισθοδοσία του προσωπικού που 
απασχολείται στη Γραμματεία της ΡΑΕ βαρύνει τον 
προϋπολογισμό της ΡΑΕ, που δεν επιχορηγείται από 
τον κρατικό προϋπολογισμό, σύμφωνα με τις διατάξεις 
του άρθρου 4 παρ. 2 και του άρθρου 6 του ν. 2773/1999, 
όπως τροποποιήθηκε με τις διατάξεις του άρθρου 5 
παρ. 1 του ν. 2837/2000. 

5. Την υπ’ αριθμ. 304Α/15.9.2006 εισήγηση της ΡΑΕ, 
αποφασίζουμε: 

Άρθρο 1 

Γ ενικές διατάξεις 

Με τις διατάξεις της παρούσας επανακαθορίζεται το 
ύψος του επιδόματος προσέλκυσης και απόδοσης, κα¬ 
θώς και τα κριτήρια και οι προϋποθέσεις χορήγησής 
του. 

Άρθρο 2 

Τροποποιήσεις διατάξεων 

1. Η παράγραφος 3 του άρθρου 2 της υπ’ αριθμ. 
2/1048/0022/28.1.2002 (ΦΕΚ Β' 105) κοινής υπουργικής από¬ 
φασης, αντικαθίσταται ως εξής: «3. Στο προσωπικό της 
παραγράφου 1 του παρόντος άρθρου καταβάλλεται επίσης 
επίδομα προσέλκυσης και απόδοσης που καθορίζεται κατά 
περίπτωση με απόφαση της ΡΑΕ και το ύψος του οποίου 


ανέρχεται έως το 90% των τακτικών αποδοχών εκάστου 
υπαλλήλου και για τον Προϊστάμενο και τον Αναπληρωτή 
Προϊστάμενο της Γ ραμματείας έως το 120% των τακτικών 
αποδοχών εκάστου υπαλλήλου. Το επίδομα προσέλκυσης 
και απόδοσης δεν εμπίπτει στην έννοια των αποδοχών και 
χορηγείται σε 12μηνη βάση. Η καταβολή του επιδόματος 
αυτού αρχίζει μετά την πάροδο τριμήνου από την ημέρα 
πρόσληψης του υπαλλήλου στη ΡΑΕ. Ως κριτήρια για τη 
χορήγηση του επιδόματος προσέλκυσης και απόδοσης ορί¬ 
ζονται η ποιοτική και ποσοτική απόδοση του υπαλλήλου, η 
ιδιαίτερη επιμέλεια και το ενδιαφέρον για την αποτελεσμα¬ 
τικότερη ανταπόκριση της ΡΑΕ στην αποστολή της και την 
ταχύτερη εξυπηρέτηση των ενδιαφερομένων, καθώς και 
η υπευθυνότητα με την οποία εκπληρώνει τόσο τα γενικά 
όσο και τα ειδικά καθήκοντά του. Η πλήρωση των ανωτέρω 
κριτηρίων αποδεικνύεται με βεβαίωση του επικεφαλής της 
οικείας υπηρεσιακής μονάδας, η οποία εγκρίνεται από τον 
Πρόεδρο της ΡΑΕ. Σε περίπτωση που δεν πληρούνται οι 
τεθείσες προϋποθέσεις γίνεται κατ’ αρχήν περιορισμός 
του επιδόματος προσέλκυσης και απόδοσης στο μισό επί 
δίμηνο και εφόσον οι λόγοι περικοπής του κινήτρου εξα¬ 
κολουθούν να υφίστανται και μετά την παρέλευση διμήνου, 
διακόπτεται η καταβολή του. Σε όλες αυτές τις περιπτώ¬ 
σεις αποφαίνεται η ΡΑΕ με απόφασή της.» 

2. Η παράγραφος 3 του άρθρου 3 της υπ’ αριθμ. 
2/1048/0022/28.1.2002 (ΦΕΚ Β' 105) κοινής υπουργικής 
απόφασης, αντικαθίσταται ως εξής: «3. Στο προσωπικό 
της παραγράφου 1 του παρόντος άρθρου καταβάλλεται 
επίσης επίδομα προσέλκυσης και απόδοσης, που κα¬ 
θορίζεται κατά περίπτωση με απόφαση της ΡΑΕ και το 
ύψος του οποίου ανέρχεται έως το 90% των τακτικών 
αποδοχών εκάστου υπαλλήλου. Το επίδομα προσέλκυ¬ 
σης και απόδοσης δεν εμπίπτει στην έννοια των απο¬ 
δοχών και χορηγείται σε 12μηνη βάση. Η καταβολή του 
επιδόματος αυτού αρχίζει μετά την πάροδο τριμήνου 
από την ημέρα πρόσληψης του υπαλλήλου στη ΡΑΕ. Ως 
κριτήρια για τη χορήγηση του επιδόματος προσέλκυσης 
και απόδοσης ορίζονται η ποιοτική και ποσοτική από¬ 
δοση του υπαλλήλου, η ιδιαίτερη επιμέλεια και το ενδι¬ 
αφέρον για την αποτελεσματικότερη ανταπόκριση της 
ΡΑΕ στην αποστολή της και την ταχύτερη εξυπηρέτηση 
των ενδιαφερομένων, καθώς και η υπευθυνότητα με την 
οποία εκπληρώνει τόσο τα γενικά όσο και τα ειδικά 
καθήκοντά του. Η πλήρωση των ανωτέρω κριτηρίων 
αποδεικνύεται με βεβαίωση του επικεφαλής της οικεί¬ 
ας υπηρεσιακής μονάδας, η οποία εγκρίνεται από τον 
Πρόεδρο της ΡΑΕ. Σε περίπτωση που δεν πληρούνται οι 
τεθείσες προϋποθέσεις γίνεται κατ’ αρχήν περιορισμός 
του επιδόματος προσέλκυσης και απόδοσης στο μισό 
επί δίμηνο και εφ’ όσον οι λόγοι περικοπής του κινήτρου 
εξακολουθούν να υφίστανται και μετά την παρέλευση 
διμήνου, διακόπτεται η καταβολή του. Σε όλες αυτές τις 
περιπτώσεις αποφαίνεται η ΡΑΕ με απόφασή της». 

3. Η παράγραφος 3 του άρθρου 4 της υπ’ αριθμ. 
2/1048/0022/28.1.2002 (ΦΕΚ Β' 105) κοινή υπουργική από¬ 
φαση, αντικαθίσταται ως εξής: «3. Στους Δικηγόρους της 
παραγράφου 1 του παρόντος άρθρου καταβάλλεται επί¬ 
σης επίδομα προσέλκυσης και αποτελεσματικότητας, που 
καθορίζεται κατά περίπτωση με απόφαση της ΡΑΕ, το 
ύψος του οποίου ανέρχεται έως το 90% των τακτικών 
αποδοχών εκάστου Δικηγόρου. Το επίδομα προσέλκυσης 
και αποτελεσματικότητας δεν εμπίπτει στην έννοια των 
αποδοχών και χορηγείται σε δωδεκάμηνη βάση. Η κατα- 

βολή του επιδόματος προσέλκυσης και αποτελεσματικό- 
τητας αυτού αρχίζει μετά την πάροδο τριμήνου από την 
ημέρα πρόσληψης του Δικηγόρου στη ΡΑΕ. Ως κριτήρια 
για τη χορήγηση του επιδόματος προσέλκυσης και απο- 
τελεσματικότητας ορίζονται η αρτιότητα και η ποιότη¬ 
τα των γνωμοδοτήσεων που συντάσσονται στο πλαίσιο 
της εκάστοτε χορηγούμενης εντολής, η προσήκουσα και 
επιμελής δικαστική εκπροσώπηση της ΡΑΕ ενώπιον των 
αρμοδίων Δικαστηρίων και Αρχών, η άρτια προσήκουσα 
και επιμελής διεκπεραίωση των ανατιθέμενων από τη ΡΑΕ 
εξωδικαστικών και λοιπών υποθέσεων, η ικανότητά τους 
να υποστηρίζουν, με επάρκεια το εξειδικευμένο και πο- 
λυθεματικό έργο των υπηρεσιακών μονάδων της Αρχής 
καθώς και η ικανότητά τους να υποστηρίζουν την Αρχή 
σε υποθέσεις που απαιτούν συνδυαστική γνώση πλειόνων 
κλάδων δικαίου. Σε περίπτωση που δεν πληρούνται οι τε- 
θείσες προϋποθέσεις, γίνεται κατ’ αρχήν περιορισμός του 
επιδόματος προσέλκυσης και αποτελεσματικότητας στο 
μισό επί δίμηνο και εψόσον οι λόγοι περικοπής του κινή¬ 
τρου εξακολουθούν να υφίστανται και μετά την παρέλευση 
του διμήνου, διακόπτεται η καταβολή του. Σε όλες αυτές 
τις περιπτώσεις αποφαίνεται η ΡΑΕ με απόφασή της». 

Άρθρο 3 

Κατά τα λοιπά ισχύει η υπ’ αριθμ. 2/1048/0022/28.1.2002 
κοινή υπουργική απόφαση, όπως τροποποιήθηκε με την 
υπ’ αριθμ. 2/42754/0022/9.8.2005 κοινή υπουργική από¬ 
φαση και από την έναρξη ισχύος της παρούσας, καταρ- 
γείται η υπ’ αριθμ. 2/19947/0022/7.6.2007 (ΦΕΚ Β' 1092) 
κοινή υπουργική απόφαση. 

Αρθρο 4 
Έναρξη ισχύος 

Η ισχύς της παρούσας αρχίζει από την 1.8.2007. 

Να δημοσιευθεί η παρούσα απόφαση στην Εφημερίδα 
της Κυβερνήσεως. 

Αθήνα, 10 Αυγούστου 2007 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Π. ΔΟΥΚΑΣ Δ. ΣΙΟΥΦΑΣ 

-♦- 

Αριθμ. οικ. 2/50901/0025 (3) 

Καθορισμός ανώτατου συνολικού ποσού εγγυήσεων του 
Ελληνικού Δημοσίου, που είναι δυνατόν να παρασχε¬ 
θούν εντός του οικονομικού έτους 2007. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 1 του άρθρου 3 του ν. 2322/1995 
«Παροχή της εγγύησης του Ελληνικού Δημοσίου για 
τη χορήγηση δανείων και πιστώσεων και άλλες διατά¬ 
ξεις». (ΦΕΚ 143/Α/12.7.1995), όπως τροποποιήθηκε από 
τις διατάξεις του άρθρου 1 παρ. 36 του ν. 3065/2002 
«Μεταφορά αρμοδιοτήτων του Υπουργικού Συμβουλίου 
σε άλλα κυβερνητικά όργανα». (ΦΕΚ 251/Α /18.10.2002) 
και αντικαταστάθηκε από τις διατάξεις του εβδόμου 
άρθρου του ν. 3550/2007 «Κύρωση κοινής υπουργικής 
απόφασης υπαγωγής Επενδυτικών Σχεδίων στο αρθρ. 
9 ν. 3299/2004» (ΦΕΚ Α72/26.3.2007). 

2. Τ ις δαπάνες που αναγράφονται στον τακτικό Προ¬ 


ϋπολογισμό οικονομικού έτους 2007, οι οποίες ανέρχο¬ 
νται στο συνολικό ποσό των 80.662.000.000,00 ευρώ. 

3. Την εισήγηση της Υποεπιτροπής του άρθρου 6 του 
ν. 2322/1995. 

4. Το Πρακτικό της υπ’ αριθμ. 24/9.7.2007 Συνεδρίασης 
της Υποεπιτροπής του άρθρου 6 του ν. 2322/1995. 

5. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του Κρατικού 
Προϋπολογισμού, το ύψος της οποίας δεν μπορεί να 
προσδιορισθεί. 

6. Το Προεδρικό Διάταγμα υπ’ αριθμ. 81/21.3.2002 (ΦΕΚ 
57/Α) «Συγχώνευση των Υπουργείων Εθνικής Οικονομίας 
και Οικονομικών στο Υπουργείο Οικονομίας και Οικο¬ 
νομικών», αποφασίζουμε: 

Ορίζουμε το ύψος των εγγυήσεων, που είναι δυνατόν 
να παρασχεθούν από το Ελληνικό Δημόσιο υπέρ ημεδα¬ 
πών ή αλλοδαπών Τραπεζών, ημεδαπών ή αλλοδαπών 
Χρηματοπιστωτικών Οργανισμών ή Οίκων, ημεδαπών ή 
αλλοδαπών Τεχνικών Οίκων, ημεδαπών ή αλλοδαπών 
Εταιριών Χρηματοδοτικής μίσθωσης και εταιριών γενικά, 
Ταμείου Παρακαταθηκών και Δανείων, Ταχυδρομικού Τα¬ 
μιευτηρίου και Οργανισμών Δημοσίου Δικαίου, καθώς και 
ξένων Κυβερνήσεων, για την κάλυψη δανείων, εγγυητικών 
επιστολών και πιστώσεων, που χορηγούν στους φορείς 
που αναφέρονται στο άρθρο 1 του ν. 2322/1995, εντός του 
οικονομικού έτους 2007, στο ποσό των δύο δισεκατομμυ¬ 
ρίων τετρακοσίων δέκα εννέα εκατομμυρίων οκτακόσιων 
εξήντα χιλιάδων ευρώ (2.419.860.000,00 €). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2007 

ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. οικ. 4877/Α 313 (4) 

Μεταβίβαση αρμοδιοτήτων στον Προϊστάμενο της Υπη¬ 
ρεσίας Αποκατάστασης Σεισμοπλήκτων Βορείου Ελ¬ 
λάδος (Υ.Α.Σ.Β.Ε.) για θέματα αποκατάστασης των 
πληγέντων κτισμάτων από πυρκαγιές σε περιοχές 
αρμοδιότητας της Υ.Α.Σ.Β.Ε.. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της από 28.7.1978 Πράξεως Νομοθετι¬ 
κού Περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1978 εις περιοχήν 
Βορείου Ελλάδος κλπ. και ρυθμίσεως ετέρων τινών συ¬ 
ναφών θεμάτων» που κυρώθηκε με τον ν. 867/1979 (ΦΕΚ 
24/Α/7.2.1979) και ειδικότερα την παρ. 1 του άρθρου 18 
και το άρθρο 9 της Π.Ν.Π.. 

2. Τις διατάξεις του ν. 1190/1981 (ΦΕΚ 203/Α/30.7.1981) 
ο οποίος κύρωσε την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας «περί 
αποκαταστάσεως ζημιών εκ των σεισμών 1981» και ρυθ¬ 
μίσεως ετέρων συναφών θεμάτων και ειδικότερα τις 
παρ. 1, 2 και 3 του άρθρου 2 της Π.Ν.Π.. 

3. Το ν. 2412/1996 (ΦΕΚ 123/Α/17.6.1996), «Μεταφορά 
αρμοδιοτήτων από το Υπουργικό Συμβούλιο σε άλλα 
Κυβερνητικά Όργανα και άλλες διατάξεις». 

4. Τις διατάξεις του άρθρου 10 του ν. 2576/1998, «Βελτί- 

ωση των διαδικασιών για την ανάθεση της κατασκευής 
των δημοσίων έργων και άλλες διατάξεις». 

5. Το π.δ. 69/1988 (ΦΕΚ 28/16.2.1988) «Οργανισμός Γε¬ 
νικής Γραμματείας Δημοσίων Έργων» όπως τροποποι¬ 
ήθηκε με το π.δ. 167/1992 (ΦΕΚ 78/Α/18.5.1992). 

6. Την υπ’ αριθμ. οικ/3828/ΤΣΕΠ 31.1/8.11.95 απόφαση 
και υπ’ αριθμ. ΔΟ/114/1/Φ. 1331/27.9.2002 αποφάσεις του 
Υφυπουργού ΠΕ.ΧΩ.Δ.Ε. και την υπ’ αριθμ. οικ/4767/ 
Α312/21.9.2005 απόφαση Υπουργού ΠΕ.ΧΩ.Δ.Ε. σχετικά 
με την αναδιάρθρωση της Υ. Α.Σ.. 

7. Το υπ’ αριθμ. 121/2004 (ΦΕΚ 84/Α/10.3.2004) προε¬ 
δρικό διάταγμα για τον διορισμό των Υπουργών και 
Υφυπουργών. 

8. Το π.δ. 71/1993 για τον «Καθορισμό αρμοδιοτήτων 
που διατηρούνται από τον Υπουργό και τις Περιφερει¬ 
ακές Αρχές ή όργανα διανομαρχιακού επιπέδου της 
ΓΓΔΕ του ΥΠΕΧΩΔΕ». 

9. Την υπ’ αριθμ. Δ16α/04/773/29.11.1990 κοινή απόφαση 
του Υπουργού Προεδρίας και του Αναπληρωτή Υπουρ¬ 
γού ΠΕΧΩΔΕ περί εξαιρέσεως διοικητικών πράξεων και 
εγγράφων από τον κανόνα των τριών υπογραφών. 

10. Τις διατάξεις του άρθρου 90 του «Κώδικα για την 
Κυβέρνηση και τα Κυβερνητικά όργανα» όπως κυρώθηκε 
με το αρθ. πρώτο του π.δ. 63/2005 και το γεγονός ότι από 
τις διατάξεις της παρούσας απόφασης δεν προκαλείται 
δαπάνη σε βάρος του Κρατικού Προϋπολογισμού. 

11. Η υπ’ αριθμ. Δ0/0/1/74/Φ.1094/20.7.2001 απόφαση 
Υφυπουργού ΠΕ.ΧΩ.Δ.Ε. «Αναδιοργάνωση της Υπηρεσίας 
Αποκατάστασης Σεισμοπλήκτων Βορείου Ελλάδος» 

και 

- επειδή είναι απαραίτητο να απλουστευθούν και να 
επιταχυνθούν οι διαδικασίες για να προωθηθεί και να 
ολοκληρωθεί όσο το δυνατόν γρηγορότερα, η αποκα¬ 
τάσταση των ζημιών που προκαλούνται από πυρκαγιές 
σε περιοχές αρμοδιότητας της Υ.Α.Σ.Β.Ε. 

- επειδή είναι αναγκαίο να γίνουν αυτοψίες από κα¬ 
τάλληλες επιτροπές για να ελεγχθούν τα κτίρια που 
έπαθαν ζημιές από πυρκαγιές,, να χαρακτηριστούν ως 
επισκευάσιμα ή ως ασύμφορα επισκευής ή ως ολοσχε- 
ρώς κατεστραμμένα ή ως κτίρια δομημένα με ευτελή 
υλικά που δεν επιδέχονται επισκευή. 

- επειδή οι επιτροπές αυτές πρέπει να αποτελούνται 
από Διπλωματούχους Μηχανικούς με κατάλληλη για 
κάθε περίπτωση πείρα και πρέπει να συγκροτούνται 
από την αρμόδια κατά περίπτωση Υπηρεσία. 

- επειδή οι ενστάσεις, αντιρρήσεις και οποιαδήπο¬ 
τε ενέργεια από τους πληγέντες που στρέφεται κατά 
πράξεων της Υπηρεσίας πρέπει, να εξετάζονται και να 
εκδίδονται από αυτήν οι σχετικές αποφάσεις. 

- επειδή τα έργα για να αποκατασταθούν οι ζημιές 
που προξένησαν οι πυρκαγιές, τόσο σε ιδιωτικές, όσο 
και σε δημόσιες ή κοινόχρηστες κατασκευές γενικά είναι 
επείγουσες, αποφασίζουμε: 

1. Τη συγκρότηση επιτροπών από Μηχανικούς, υπαλ¬ 
λήλους της Υ.Α.Σ.Β.Ε., για τον έλεγχο των κτισμάτων 
που έχουν υποστεί ζημιές από πυρκαγιές. Οι επιτροπές 
θα είναι διμελείς και θα ελέγχουν αν τα κτίρια είναι 
ολοσχερώς κατεστραμμένα ή επισκευάσιμα ή η δαπάνη 
για την επισκευή τους είναι υπέρμετρη ή είναι δομημένα 
από ευτελή υλικά. 

2. Οι επιτροπές αυτές θα ελέγχουν και τη χρήση, 
κατοικησιμότητα (εάν είναι κατοικήσιμο ή εγκαταλε- 
λειμμένο) καθώς και τον αριθμό των ιδιοκτησιών κάθε 
κτίσματος. 


3. Οι επιτροπές αυτές θα συγκροτούνται από Διπλω¬ 
ματούχους Μηχανικούς που υπηρετούν στην Υ.Α.Σ.Β.Ε. Οι 
υπάλληλοι της Υ.Α.Σ.Β.Ε., Πτυχιούχοι Πολιτικοί Μηχανικοί 
Τ.Ε. θα συμμετέχουν στις επιτροπές μόνο για τον έλεγ¬ 
χο του εμβαδού και της χρήσης των κτισμάτων. Κατ’ 
εξαίρεση οι Πτυχιούχοι Πολιτικοί Μηχανικοί Τ.Ε. ελλείψει 
διπλωματούχων Μηχανικών, θα συμμετέχουν στις επι¬ 
τροπές για τον έλεγχο των κτιρίων ως ισότιμα μέλη με 
την προϋπόθεση ότι σε κάθε επιτροπή θα συμμετέχει 
ένας μόνο Πτυχιούχος Πολιτικός Μηχανικός ΤΕ. 

Εξουσιοδοτούμε τον Προϊστάμενο της Υ.Α.Σ.Β.Ε. να 
συστήνει με απόφαση του τις προαναφερόμενες επι¬ 
τροπές. Οι επιτροπές αυτές μπορούν να συστήνονται, 
λόγω του επείγοντος των καταστάσεων και με προφο¬ 
ρική εντολή του, που θα επικυρώνεται με απόφαση του 
μέσα σε (3) μήνες από την εντολή. 

4. Σε περίπτωση που ο προτεινόμενος από τον μελετη¬ 
τή προϋπολογισμός υπερβαίνει το ποσό των δέκα οκτώ 
χιλιάδων Ευρώ (18.000 €) ή τα κτίρια είναι παραδοσια¬ 
κά ή διατηρητέα ή παρουσιάζουν ιδιομορφίες ως προς 
τον τρόπο επισκευής, ο Προϊστάμενος της Υ.Α.Σ.Β.Ε. 
δύναται να συστήνει τριμελή επιτροπή αποτελούμενη 
από Διπλωματούχους Μηχανικούς που υπηρετούν στην 
Υ.Α.Σ.Β.Ε., η οποία θα ελέγχει τη μελέτη επισκευής. Η 
υπόψη μελέτη θα εγκρίνεται από την Υ.Α.Σ.Β.Ε. 

5. α) Εξουσιοδοτούμε τον Προϊστάμενο του Τμήματος 
Αποκατάστασης Ζημιών της Υ.Α.Σ.Β.Ε. να αποφαίνεται, 
μέσα σε ένα εξάμηνο σχετικά με ενστάσεις επί των 
πορισμάτων των αυτοψιών για τον χαρακτηρισμό των 
κτισμάτων. Οι υπόψη ενστάσεις θα ελέγχονται από τρι¬ 
μελή επιτροπή, της οποίας επικεφαλής θα είναι ο Προϊ¬ 
στάμενος του Τμήματος Αποκατάστασης Ζημιών και η 
εισηγητική έκθεση θα διαβιβάζεται στον Προϊστάμενο 
της Υ.Α.Σ.Β.Ε. για την έκδοση της σχετικής απόφασης. 

β) Εξουσιοδοτούμε τον Προϊστάμενο της ΥΑΣΒΕ να 
αποφαίνεται, μέσα σε ένα εξάμηνο σχετικά με κάθε 
ενέργεια των πληγέντων, που στρέφεται κατά πράξεων 
της Υπηρεσίας, ύστερα από εισήγηση του Προϊστάμενου 
του Τμήματος Αποκατάστασης Ζημιών της Υ.Α.Σ.Β.Ε. 

γ) Ο Προϊστάμενος του Τ μήματος Αποκατάστασης Ζη¬ 
μιών της Υ.Α.Σ.Β.Ε., σε περίπτωση διαφωνίας του ιδιώτη 
μελετητή Μηχανικού και των ελεγχόντων Μηχανικών, ως 
προς τον τρόπο επισκευής επιλαμβάνεται του θέματος 
και το επιλύει. Σε περίπτωση που η διαφωνία εξακο¬ 
λουθεί να υφίσταται, ύστερα από εισήγηση του Προϊ¬ 
σταμένου του Τ μήματος Αποκατάστασης Ζημιών και με 
απόφαση του Προϊσταμένου της Υ.Α.Σ.Β.Ε. συγκροτείται 
τριμελής επιτροπή αποτελούμενη από Μηχανικούς της 
Υ.Α.Σ.Β.Ε. και του Προϊσταμένου του Τμήματος Απο¬ 
κατάστασης Ζημιών, η οποία επιλύει το πρόβλημα. Σε 
περίπτωση περαιτέρω διαφωνίας ο Προϊστάμενος της 
Υ.Α.Σ.Β.Ε., μετά από σχετική εισήγηση του Προϊσταμέ¬ 
νου του Τμήματος Αποκατάστασης Ζημιών, συγκροτεί 
επιτροπή αποτελούμενη από τον ίδιο και Μηχανικούς 
Προϊσταμένους των Τμημάτων της Υ.Α.Σ.Β.Ε., η οποία 
επιλύει τελεσίδικα το θέμα. 

δ) Στην περίπτωση που αμφισβητούνται πραγματικά 
περιστατικά, ο Προϊστάμενος της Υ.Α.Σ.Β.Ε. μπορεί να ανα¬ 
θέτει σε Διπλωματούχους Μηχανικούς, που υπηρετούν 
στην Υ.Α.Σ.Β.Ε., να εξακριβώσουν τα περιστατικά αυτά, να 
συντάξουν και να υποβάλλουν σχετική έκθεση. 

6. Τα προαναφερόμενα ισχύουν μόνο για περιοχές που 
το έργο της αποκατάστασης των πληγέντων κτιρίων 

από πυρκαγιές είναι αρμοδιότητα της Υ.Α.Σ.Β.Ε., όπως 
αυτό ορίζεται σε Κοινή Υπουργική Απόφαση Οριοθέτη- 
σης της περιοχής για κάθε περίπτωση. 

Κάθε διάταξη που αντίκειται στην παρούσα παύει να 
ισχύει. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2007 

Ο ΥΠΟΥΡΓΟΣς 

Γ. ΣΟΥΦΛΙΑΣ 
-♦- 

Αριθμ. 31072 (5) 

Τροποποίηση και συμπλήρωση της υπ’ αριθμ. 32190/ 
4.1.2005 κοινής υπουργικής απόφασης «Κατάρτιση 
προγράμματος απόκτησης εργασιακής εμπειρίας, 
επιχορήγησης επιχ/σεων για τη δημιουργία Νέων 
Θέσεων Εργασίας και Νέων Ελευθέρων Επαγγελ- 
ματιών, ανέργων γυναικών». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 90 του π.δ. 63/2005 «Κωδικοποίηση Νομο¬ 
θεσίας για την Κυβέρνηση και τα Κυβερνητικά Όργανα 
(ΦΕΚ 98/Α722.4.2005). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1998). 

3. Τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ 258/Α/6.11.2001). 

4. Τις διατάξεις του άρθρου 46 του ν. 2698/1953, όπως 
συμπληρώθηκε με το άρθρο 38 του ν. 2224/1994. 

5. Τις διατάξεις του π.δ. 245/1986 (ΦΕΚ 117/Α') καθώς 
και την υπ’ αριθμ. 3127/20.10.1997 γνωμοδότηση της Νο¬ 
μικής Υπηρεσίας του ΟΑΕΔ σχετικά με την επιχορήγηση 
ελευθερίων επαγγελμάτων. 

6. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμά¬ 
των. 

7. Τις διατάξεις του άρθρου 29 του ν. 1262/1982 «Για 
την παροχή κινήτρων ενίσχυσης της οικονομικής και 
περιφερειακής ανάπτυξης της χώρας και τροποποίηση 
συναφών διατάξεων» όπως τροποποιήθηκε με τα άρθρα 
6 και 7 του ν. 1836/1989 και το άρθρο 6 του ν. 2434/ 
1996. 

8. Την υπ’ αριθμ. Ε.(2001) 38/9.3.2001 απόφαση της 
Ευρωπαϊκής Επιτροπής περί έγκρισης του Ε.Π. «ΑΠΑ¬ 
ΣΧΟΛΗΣΗ ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙΣΗ», Αξονας 5 
Μέτρο 3 «Επιχορήγηση για την παροχή Ολοκληρωμένων 
Παρεμβάσεων υπέρ των γυναικών», στα πλαίσια του Γ 
Κοινοτικού Πλαισίου Στήριξης. 

9. Την υπ’ αριθμ. 32190/4.1.2005 κοινή υπουργική από¬ 
φαση των υπουργών Οικονομίας και Οικονομικών και 
Απασχόλησης και Κοινωνικής Προστασίας, «Απόκτη¬ 
ση εργασιακής εμπειρίας, επιχορήγησης επιχειρή¬ 
σεων για τη δημιουργία Νέων Θέσεων Εργασίας και 
Νέων Ελεύθερων Επαγγελματιών, ανέργων γυναικών» 
όπως τροποποιήθηκε με τις υπ’ αριθμ. 30799/17.5.2005, 
30020/13.3.2006 και 30483/18.4.2006 όμοιες. 


10. Την υπ’ αριθμ. 80029/11.5.2007 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας» 
(ΦΕΚ 783/Β/17.5.2007). 

11. Τις υπ’ αριθμ. 2050/4.7.2006, 2635/12.9.2006 και 
2349/17.7.2007 αποφάσεις του Δ.Σ. του ΟΑΕΔ (αριθμ. 
συνεδρ. 28/4.7.2006, 41/12.9.2006 και 33/17.7.2007) που 
μας διαβιβάστηκαν από τον ΟΑΕΔ με τα υπ’ αριθμ 
Β121004/11.7.2006, Β128336/14.9.2006 και Β124295/20.7.2007 
έγγραφά του. 

12. Την απόφαση του Υπουργού Οικονομίας και Οι¬ 
κονομικών ΣΑΕ 0343 τροπ. 0/26.6.2007 (κωδ. Έργου 
2004ΣΕ03430055), με την οποία εγκρίθηκε η ένταξη στο 
Πρόγραμμα Δημοσίων Επενδύσεων (ΠΔΕ) το Πρόγραμμα 
Απόκτησης Εργασιακής Εμπειρίας, επιχορήγησης επιχει¬ 
ρήσεων για τη δημιουργία Νέων Θέσεων Εργασίας και 
Νέων Ελευθέρων Επαγγελματιών ανέργων γυναικών. 

13. Το γεγονός ότι από τις διατάξεις της παρούσας 
κοινής υπουργικής απόφασης προκαλείται δαπάνη σε 
βάρος του Προγράμματος Δημοσίων Επενδύσεων και 
ως εκ τούτου εμπίπτει στις διατάξεις της παρ. 3 του 
άρθρου 22 του ν. 2362/1995, αποφασίζουμε: 

Τροποποιούμε και συμπληρώνουμε την υπ’ αριθμ. 
32190/4.1.2005 κοινή απόφαση μας «Κατάρτιση προγράμ¬ 
ματος απόκτησης εργασιακής εμπειρίας, επιχορήγησης 
επιχ/σεων για τη δημιουργία Νέων Θέσεων Εργασίας και 
Νέων Ελευθέρων Επαγγελματιών, ανέργων γυναικών», 
όπως τροποποιήθηκε με τις υπ’ αριθμ. 30799/17.5.2005, 
30020/13.3.2006 και 30483/18.4.2006 όμοιες, ως εξής: 

1. Ως προς την κατανομή του φυσικού και οικονομικού 
αντικειμένου, καθώς και την συνακόλουθη τροποποίηση 
των τεχνικών Δελτίων Έργου και Υποέργων του προ¬ 
γράμματος ως ακολούθως: 

«Ο συνολικός αριθμός των θέσεων εργασίας δια¬ 
μορφώνεται σε 5.342 θέσεις με προϋπολογισμό ύψους 
35.999.670,00 €, από 4.676 θέσεις με προϋπολογισμό 
ύψους 29.999.670,00 €, οι οποίες κατανέμονται ως ακο¬ 
λούθως: 

Α) στη δράση 3ΤΑΘΕ οι θέσεις εργασίας παραμένουν 
1.194 με προϋπολογισμό ύψους 5.910.300,00 €. 

Β) στη δράση ΝΘΕ οι θέσεις εργασίας παραμένουν 
2.074 με προϋπολογισμό ύψους 11.417.370,00 € 

Γ) στη δράση ΝΕΕ οι θέσεις εργασίας διαμορφώνονται 
σε 2.074 με προϋπολογισμό ύψους 18.672.000,00 €, από 
1.408 θέσεις με προϋπολογισμό ύψους 12.672.000,00 €, 
δηλαδή εξακόσιες εξήντα έξι (666) επί πλέον θέσεις 
εργασίας». 

2. Στο κεφάλαιο Α, παράγρ. 2 «ΕΠΩΦΕΛΟΥΜΕΝΕΣ 
ΑΝΕΡΓΕΣ». 

3. Στο κεφάλαιο Β, παραγρ. 1.2 «ΠΡΟΫΠΟΘΕΣΕΙΣ» και 

4. Στο κεφάλαιο Γ, παραγρ. 3.1 «ΠΡΟΕΓΚΡΙΣΗ» συμπλη¬ 
ρώνουμε τα ακόλουθα: 

«Είναι δυνατή η συμμετοχή στο πρόγραμμα των προ¬ 
σφύγων γυναικών, οι οποίες διαθέτουν άδεια παραμονής 
και εργασίας στην Ελλάδα». 

5. Ως προς τη διάρκεια του προγράμματος, τροπο¬ 
ποιείται ως εξής: 

«Η διάρκεια του προγράμματος όσον αφορά στο φυ¬ 
σικό αντικείμενο, ορίζεται από τη δημοσίευση της κοινή 
υπουργική απόφαση στην Εφημερίδα της Κυβερνήσεως 
και μέχρι την 31.12.2008 και ως καταληκτική ημερομηνία 
υπαγωγής στο πρόγραμμα ορίζεται η 31.12.2007». 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2007 

01 ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 07/ΔΤΑ/9469 (6) 

Έγκριση Σύμβασης ΜίσθωσηςΈργου στο Ν.Π.Δ.Δ. 

Αθλητικός Οργανισμός Δ. Νίκαιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997« Διοίκηση, Οργάνωση 
.στελέχωση της περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την υπ’ αριθμ. 07/ΔΤΑ /6298/23.5.2007 εισηγητική 
μας έκθεση. 

4. Το υπ’ αριθμ. οικ. 38824/11.7.2007 έγγραφο του ΥΠ.ΕΣ. 
Δ.ΔΑ, με το οποίο μας γνωρίζει την ΔΙΠΠ/Φ.ΕΓΚΡ.1/1295 
/12641/14.6.2007 απόφαση της Επιτροπής του άρθρου 2 
παρ. 1 της ΠΥΣ 33/2006 έγκρισης συμβάσεων μίσθωσης 
έργου για τους πρωτοβαθμίους ΟΤΑ της Περιφέρειας 
μας, για ένα (1) έτος. 

5. Την από 27.4.2007 βεβαίωση της Νομικής Υπηρεσίας 
του Δήμου Νίκαιας, αποφασίζουμε: 

Εγκρίνουμε να προσλάβει το Ν.Π.Δ.Δ «Αθλητικός Ορ¬ 
γανισμός Δήμου Νίκαιας» με σύμβαση μίσθωσης έργου 
τρεις (3) Ναυαγοσώστες για την υλοποίηση των Αθλητικών 
Προγραμμάτων του οργανισμού με τόπο εκτέλεσης τα Δη¬ 
μοτικά Γυμναστήρια και τις Αθλητικές εγκαταστάσεις του 
Δήμου. Τα ανωτέρω έργα δεν ανάγονται στον κύκλο των 
συνήθων καθηκόντων των υπαλλήλων του οικείου φορέα. 

Η δαπάνη που θα προκληθεί από την ανωτέρω απόφαση 
έχει προβλεφθεί σε βάρος του προϋπολογισμού έτους 
2007 και σε κωδικό με ύψος πίστωσης 120.000,00 € του 
Ν.Π.Δ.Δ .«Αθλητικός Οργανισμός Δήμου Νίκαιας». Σημειώ¬ 
νουμε ότι, σε περίπτωση που οι ανάγκες έχουν καλυφθεί 
σε προσωπικό είτε με μετάταξη είτε με πρόσληψη μόνιμου 
,πρέπει να ενημερωθεί απευθείας το ΥΠ.ΕΣ.Δ.Δ.Α. τη Διεύ¬ 
θυνση Οργ. και Λειτ. ΟΤΑ εντός πέντε (5) ημερών από τη 
λήψη της κοινοποίησης της προβλεπόμενης από το άρθρο 
6 παρ. 6 του ν. .2527/1997 απόφασης του ΥΠ.ΕΣ.Δ.Δ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 25 Ιουλίου 2007 

Ο Γ ενικός Γ ραμματέας Περιφέρειας 

ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 18884 (7) 

Τροποποίηση Οργανισμού Εσωτερικής Υπηρεσίας του 
Δημοτικού Παιδικού και Βρεφονηπιακού Σταθμού Δή¬ 
μου Τ υμπακίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 10 του ν. 3584/2007, «περί 


κυρώσεως του Κώδικα περί Κατάστασης Δημοτικών και 
Κοινοτικών Υπαλλήλων». 

2. Τις διατάξεις του άρθρου 18 του ν. 2539/1997 και την 
αριθ. 42036/ εγκ. 34/17.12.1998 εγκύκλιο του ΥΠΕΣΔΔΑ. 

3. Τις διατάξεις του άρθρου 13 του ν. 2672/1998 και 
του ν. 2503/1997. 

4. Την υπ’ αριθμ. 6730/12.8.2003 εξουσιοδοτική απόφα¬ 
ση του Γ εν. Γ ραμματέα Περιφέρειας Κρήτης. 

5. Την υπ’ αριθμ. 15788/13.8.2003 απόφασή μας με την 
οποία εγκρίναμε τον Οργανισμό Εσωτερικής Υπηρεσίας 
του Δημοτικού Παιδικού και Βρεφονηπιακού Σταθμού 
Δήμου Τυμπακίου όπως η επωνυμία αυτού τροποποιή¬ 
θηκε με την υπ’ αριθμ. 12360/6.7.2006 όμοια. 

6. Την υπ’ αριθμ. 3/2007 απόφαση του Διοικητικού 
Συμβουλίου του Δημοτικού Παιδικού και Βρεφονηπιακού 
Σταθμού Δήμου Τυμπακίου με την οποία τροποποιείται 
ο ΟΕΥ του Σταθμού και την υπ’ αριθμ. 31/2007 απόφαση 
του Δημοτικού Συμβουλίου Τυμπακίου με την οποία 
εγκρίνεται η παραπάνω τροποποίηση. 

7. Το υπ’ αριθμ. 2/4.7.2007 πρακτικό συνεδριάσεως του 
Υπηρεσιακού Συμβουλίου Υπαλλήλων ΟΤΑ Ν. Ηρακλείου 
με το οποίο δίδεται η θετική του γνωμοδότηση για την 
τροποποίηση του ΟΕΥ του Δημοτικού Παιδικού και Βρεφο¬ 
νηπιακού Σταθμού Δήμου Τυμπακίου, αποφασίζουμε: 

Τροποποιούμε τον Οργανισμό Εσωτερικής Υπηρεσίας 
του Δημοτικού Παιδικού και Βρεφονηπιακού Σταθμού 
Δήμου Τυμπακίου όπως αυτός ψηφίσθηκε με την υπ’ 
αριθμ. 3/2007 απόφαση του Διοικητικού Συμβουλίου του 
ως ακολούθως: 

Α) Όπου αναφέρεται η επωνυμία του σταθμού, αυτή 
έχει πλέον ως εξής: «Δημοτικός Παιδικός και Βρεφονη¬ 
πιακός Σταθμός Δήμου Τυμπακίου». 

Β) Το άρθρο 7 τροποποιείται και έχει πλέον ως εξής: 

Άρθρο 7 

Οργανική σύνθεση προσωπικού. 

Η οργανική σύνθεση και διαβάθμιση των θέσεων του 
προσωπικού ορίζεται ως ακολούθως, σύμφωνα με τους 
κλάδους, βαθμούς και ειδικότητες: 

1. ΜΟΝΙΜΟ ΠΡΟΣΩΠΙΚΟ 
ΚΑΤΗΓΟΡΙΑ ΤΕ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
α) Κλάδος ΤΕ9 Βρεφονηπιοκόμων θέσεις τέσσερις 
(4) Βαθμός Δ-Α 

β) Κλάδος ΤΕ 17 Διοικητικών - Λογιστικών Θέση μία 
(1) βαθμός Δ-Α 

ΚΑΤΗΓΟΡΙΑ ΔΕ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
α) Κλάδος ΔΕ 8 Βοηθών Βρεφοκόμων - Παιδοκόμων 
Θέσεις τρεις (3) Βαθμός Δ-Α 
β) Κλάδος ΔΕ Διοικητικών Γραμματέων 
Θέση μία (1) Βαθμός Δ-Α 
γ) Κλάδος ΔΕ32 Μαγείρων 
Θέση μία (1) Βαθμός Δ-Α 
ΚΑΤΗΓΟΡΙΑ ΥΕ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
α) Κλάδος ΥΕ 14 Βοηθητικού Προσωπικού (Βοηθός 
Μαγείρου) 

Θέση μία (1) 

Βαθμός Ε-Β 

β) Κλάδος ΥΕ 16 Προσωπικού Καθαριότητας 
Θέσεις δύο (2) 

Βαθμός Ε-Β 

Β' ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
(Καταργούνται μετά την με οποιοδήποτε τρόπο εκ¬ 
κένωσή τους) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) ΜΟΝΙΜΟ ΠΡΟΣΩΠΙΚΟ 
) Κλάδος ΤΕ 9 Βρεφονηπιοκόμων 
Θέσεις δύο (2) 

β) Κλάδος ΥΕ14 Προσωπικού Βοηθητικών Εργασιών 
Θέση μία (1) 

γ) Κλάδος ΥΕ14 Βοηθών Μαγείρων 
Θέση μία (1) 

2. ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 

Κλάδος ΥΕ16 Καθαριστριών 
Θέση μία (1) 

3. ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

α) Κλάδος ΔΕ8 Βοηθών Βρεφοκόμων - Παιδοκόμων 
Θέση μία (1) 

β) Κλάδος ΥΕ14 Βοηθητικού Προσωπικού (Βοηθός Μα¬ 
γείρου) 

Θέση μία (1) 

γ) Κλάδος ΥΕ16 Προσωπικού Καθαριότητας 
Θέση μία (1) 

4. ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΟΥ 

Με σύμβαση έργου θα μπορούν να προσλαμβάνονται 
όποιες ειδικότητες κατηγορίες κρίνονται απαραίτητες 
σύμφωνα με τις ανάγκες του Νομικού Προσώπου «Δη¬ 
μοτικός Παιδικός και Βρεφονηπιακός Σταθμός Δήμου 
Τυμπακίου» και τις ισχύουσες κάθε φορά διατάξεις. 

Με την παρούσα προκαλείται δαπάνη σε βάρος του 
προϋπολογισμού του Σταθμού οικονομικού έτους 2007, 
ο οποίος ενισχύεται από τους ΚΑΠ, τροφεία κ.λπ. ύψους 
57.722,00 € περίπου, εφόσον προσληφθούν όλοι και για 
τα επόμενα οικονομικά έτη, το ύφος της δαπάνης δεν 
μπορεί να προσδιορισθεί. 

Κατά τα λοιπά ισχύει η υπ’ αριθμ. 15788/13.8.2003 από¬ 
φαση του Γ ενικού Γ ραμματέα της Περιφέρειας Κρήτης 
περί Ψήφισης του Οργανισμού Εσωτερικής Υπηρεσίας 
του Δημοτικού Παιδικού και Βρεφονηπιακού Σταθμού 
Δήμου Τυμπακίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 6 Αυγούστου 2007 

Με εντολή Γ ενικού Γ ραμματέα Περιφέρειας 
Η Διευθύντρια 

ΑΓΓ. ΧΡΙΣΤΟΠΟΥΛΟΥ ΒΕΛΕΓΡΑΚΗ 

-*- 

Αριθμ. 8272 (8) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δήμου Φενεού. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 10 του ν. 3584/2007(ΦΕΚ 
143/28.6.2007 τ.Α') «Κύρωση του Κώδικα Κατάστασης 
Δημοτικών και Κοινοτικών Υπαλλήλων». 

2. Τις διατάξεις του ν. 2539/1997 και 3013/2002. 

3. Τον Ο.Ε.Υ. του Δήμου Φενεού που εγκρίθηκε με την 
υπ’ αριθμ. 5735/1999 απόφαση μας και δημοσιεύθηκε 
στο ΦΕΚ 620/11.5.99/τ.Β. όπως τροποποιήθηκε με την υπ’ 
αριθμ. 13189/2003 απόφαση μας που δημοσιεύθηκε στο 


ΦΕΚ 1378/26.9.03 τ. Β' και την αριθμ. 5030/22.4.2005 όμοια 
η οποία δημοσιεύθηκε στο ΦΕΚ 603/5.5.2905 τ.Β'. 

4. Την υπ’ αριθμ. 27/2007 νόμιμα ληφθείσα απόφαση 
του Δημοτικού Συμβουλίου του παραπάνω Δήμου, περί 
τροποποίησης του ΟΕΥ του Δήμου αυτού. 

5. Τη σύμφωνη γνωμοδότηση του Υπηρεσιακού Συμ¬ 
βουλίου του προσωπικού των ΟΤΑ Α' βαθμού, που διατυ¬ 
πώθηκε στην υπ’ αριθμ. 2/18/21.6.2007 απόφαση αυτού. 

6. Τις διατάξεις του άρθρου 27 του ν. 2081/1992 με τις 
οποίες προστέθηκε νέο άρθρο στο ν. 1558/1985 το οποίο 
ρυθμίζει τον έλεγχο των δαπανών που προκαλούν οι 
κανονιστικές διοικητικές πράξεις, αποφασίζουμε: 

Τροποποιούμε τον Οργανισμό Εσωτερικής Υπηρεσίας 
του Δήμου Φενεού ως εξής: 

Στο άρθρ. 13 του Ο.Ε.Υ.: 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Καταργούμε τη θέση ΤΕ 22 (Διοίκησης Μονάδων Τοπι¬ 
κής Αυτ/σης), την οποία αντικαθιστούμε με μια (1) θέση 
ΤΕ 3 Τεχνολόγων Πολιτικών Μηχανικών. 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Καταργούμε τη θέση ΔΕ 30 Τεχνιτών, την οποία αντι¬ 
καθιστούμε με μια (1) θέση ΔΕ 28 Χειριστή Μηχανημάτων 
Έργων. 

Μετά την παραπάνω τροποποίηση οι θέσεις που προ- 
βλέπονται στο αρθρ. 13 του Ο.Ε.Υ. του Δήμου Φενεού 
ανά κατηγορία και κλάδο είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 
ΚΛΑΔΟΣ ΘΕΣΕΙΣ 

ΠΕ 1 Διοικητικών (Οικονομολόγος) Μια (1) 

ΠΕ 3 Πολιτικών Μηχανικών Μια (1) 

ΠΕ9 Γεωπόνων Μια (1) 

ΣΥΝΟΛΑ Τρεις (3) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
ΤΕ 3 Τεχνολόγων Πολιτικών Μηχανικών Μια (1) 

ΤΕ 17 Διοικητικού-Λογιστικού Μια (1) 

ΣΥΝΟΛΑ Δυο (2) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
ΔΕ 1 Διοικητικών Τέσσερις (4) 

ΔΕ 38 Προσωπικού Η/Υ Δυο (2) 

ΔΕ 28 Χειριστής Μηχανημάτων Έργων Δυο (2) 

ΔΕ 29 Οδηγών Αυτοκινήτων Μια (1) 

ΣΥΝΟΛΑ Εννέα (9) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
ΥΕ 16 Εργατών Καθαριότητας Τρεις (3) 

ΥΕ 16 Εργατών Γ ενικών Καθηκόντων Μια (1) 

ΣΥΝΟΛΑ Τέσσερις (4) 

Κατά τα λοιπά ισχύει η υπ’ αριθμ. 5735/1999 απόφαση 
μας όπως τροποποιήθηκε με τις υπ’ αριθμ. 13189/2003 και 
5030/2005 όμοιες οι οποίες δημοσιεύθηκαν στα ΦΕΚ τ.Β' 
υπ’ αριθμ. 620/1999,13189/03 και 5030/05 αντίστοιχα. 

Από τις διατάξεις της παρούσας απόφασης δεν προ- 
καλείται επιπρόσθετη δαπάνη σε βάρος του προϋπο¬ 
λογισμού του Δήμου Φενεού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 31 Ιουλίου 2007 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

